Bernice Johnson Reagon

Bernice Johnson Reagon (* 4. oktobra 1942; † 16. julija 2024) bě spěwarka, komponistka, wědomostnica a socialna aktiwistka ze Zjednoćenych statow Ameriki, kotraž je a-cappella skupinu Sweet Honey in the Rock załožiła.

 Zažne žiwjenje 
Bernice Johnson Reagon běše dźowka baptistiskeho fararja J.J. Johnson a je so w juhozapadnej Georgia narodźiła. W jeje swójbje a we wokoliny hraješe hudźba přewšo wažnu rolu. W lěće 1959 zastupi do Albany State College, hdźež studowaše hudźbu. Tam so prěni raz zaběra z politiskimi aktiwitami. Wot tutoho časa bě Reagon ze sobustawom hibanja za prawa čornych (Black Civil Rights Movement) a wobdźěleše so na Freedom Singers, skupina kotraž bě organizowana wo studentskeho komiteja (Student Non-violent Coordinating Comitee). W lěće 1960 wuda so na Cordella Reagona, kotrehož bě w tutej skupiny zeznała.  

 Karjera 
Reagon bě specialistka w předmjeće afroameriskich ertnych stawiznow a tradicijow protesta. W lěće 1992 wobdźěli so na Emmy-mytowanej dokumentaciji "The songs are free". Wona je dźěłała jako poradźowarka za hudźbu, producentka, komponistka a sobuskutkowarka wšelakich mytowanych filmowach projektow. Nimo toho bě producentka a powědarka w rozhłosowym projekće "Wade in the water", kotryž zaběra so z afrisko-ameriskim tradicijemi w duchownej hudźby.

Reagon bě profesorka stawiznow na uniwersiće we Washington D.C. a měješe titul Curator Emeritus na Smithsonian Institute´s National Museum of American History we Washingtonje. Nimo toho bě wona w lětach 2002–2004 z profesorku za wuměłstwo na Spelman College w Atlanće.
Jeje dźowka Toshi Reagon je mjeztym sama spěwarka w tradiciji folk-hercow.

„Life's challenges are not supposed to paralyze you, they're supposed to help you discover who you are.“ -- Bernice Johnson Reagon
(Wužadanja žiwjenja njejsu stworjene, zo bychu tebje zničili, ale zo bychu tebi pomhali wotkryć, štó sy.)

 Mytowanja a počesćenja 

W lěcé 1995 dósta Reagon myto Charlesa Frankela. Nimo toho dósta 9. lětne myto Heinz Award we wuměłstwje a čłowjekosći, kotrež spožči Heinz Family Foundation.

 Wotkaz 
 Oficialna stronka 

Kategorija:Žona
Kategorija:Rodź. 1942
Kategorija:Zemr. 2024
Kategorija:US-Američan
Kategorija:Spěwar
Kategorija:Socialny aktiwist
Kategorija:Komponist